CELEX: 62013FN0072
Language: da
Date: 2013-07-15 00:00:00
Title: Sag F-72/13: Sag anlagt den 15. juli 2013 — ZZ m.fl. mod EIF

21.9.2013   
            
            
               DA
            
            
               Den Europæiske Unions Tidende
            
            
               C 274/32
            
         Sag anlagt den 15. juli 2013 — ZZ m.fl. mod EIF
   (Sag F-72/13)
   2013/C 274/54
   Processprog: fransk
   
      Parter
   
   
      Sagsøger: ZZ m.fl. (ved advokat L. Levi)
   
      Sagsøgt: Den Europæiske Investeringsfond (EIF)
   
      Søgsmålets genstand og beskrivelse af tvisten
   
   Påstand om annullation af afgørelserne i lønsedlerne om på sagsøgerne at anvende bestyrelsens afgørelse om fastsættelse af en lønstigning begrænset til 2,3 %, EIF’s generaldirektørs afgørelse om fastsættelse af en ny meritskala, som ifølge sagsøgerne medfører et løntab på 1-2 %, og afgørelsen fra EIB’s styrelsesudvalg om fastsættelse af en meritskala, som ifølge sagsøgerne medfører et løntab på 1-2 %, samt en påstand om, at EIF tilpligtes at betale lønforskellen og at betale erstatning.
   
      Sagsøgernes påstande
   
   
               —
            
            
               Annullation af afgørelserne om på sagsøgerne at anvende EIF's bestyrelses afgørelse af 4. februar 2013 om fastsættelse af en lønstigning begrænset til 2,3 %, og EIF’s generaldirektørs afgørelse om fastsættelse af en ny meritskala, der ifølge sagsøgerne medfører et løntab på 1-2 %, hvilke afgørelser er afledt af EIB's bestyrelses afgørelse af 18. december 2012 om fastsættelse af en lønstigning begrænset til 2,3 % og af EIB’s styrelsesudvalgs afgørelse af 29. januar 2013 om fastsættelse af en meritskala, der ifølge sagsøgerne medfører et løntab på 1-2 % (de førnævnte afgørelser fra EIF fremgik af lønsedlerne for april 2013) samt annullation i samme udstrækning af alle de afgørelser fra EIF, der er indeholdt i senere lønsedler.
            
         
               —
            
            
               Sagsøgte tilpligtes at betale den lønforskel, der følger af førnævnte afgørelser truffet af EIF’s bestyrelse og af EIF’s generaldirektør den 4. februar 2013, af EIB’s bestyrelse den 18. december 2012 og af EIB’s styrelsesudvalg den 29. januar 2013 i stedet for anvendelsen af meritskalaen »4-3-2-1-0« og af den »nye« meritskale »5-4-3-1-0«, eller, subsidiært, for de sagsøgere, der har fået karakteren A, i stedet for anvendelsen af meritskalaen 3-2-1-0-0 og, for de sagsøgere, der henhører under den »nye« meritskala, i stedet for en ny meritskale »4-3-2-0-0«. Denne lønforskel skal tillægges morarenter at regne fra den 15. april 2013 og derefter den 15. i hver måned, indtil fuld betaling sker, idet disse renter fastsættes til ECB’s rentesats forhøjet med 3 procentpoint.
            
         
               —
            
            
               Sagsøgte tilpligtes at betale erstatning for det tab, som sagsøgerne har lidt som følge af tabet af købekraft, idet dette tab foreløbigt og efter ret og billighed er opgjort til 1,5 % af hver sagsøgers månedsløn.
            
         
               —
            
            
               Sagsøgte opfordres til som led i foranstaltningerne med henblik på sagens tilrettelæggelse at fremlægge følgende dokumenter, som EIF ikke har fremlagt af egen drift:
               
                           —
                        
                        
                           EIF's bestyrelses afgørelse vedrørende tilpasning af ansættelsesvedtægten for ansatte i EIF af 24. september 2001.
                        
                     
                           —
                        
                        
                           EIF’s afgørelse om tilrettelæggelse af den »passende procedure«, som er omhandlet i EIF's bestyrelses afgørelse vedrørende tilpasning af ansættelsesvedtægten for ansatte i EIF af 24. september 2001.
                        
                     
                           —
                        
                        
                           EIF's bestyrelses principafgørelse af 4. februar 2013 om fastsættelse af personalebudgettet for 2013.
                        
                     
                           —
                        
                        
                           EIF’s generaldirektørs afgørelse om fastsættelse af den nye meritskala for 2013.
                        
                     
                           —
                        
                        
                           Referatet af bestyrelsen for EIB’s møde af 18. december 2012.
                        
                     
                           —
                        
                        
                           Referatet af EIB’s styrelsesudvalgs møde af 29. januar 2013.
                        
                     
                           —
                        
                        
                           Notatet fra EIB’s personaledirektorat »personale/ASP/2013-5« af 29. januar 2013.
                        
                     
                           —
                        
                        
                           EIB’s og EIF’s Corporate Operational Plans 2013-2015.
                        
                     
         
               —
            
            
               Den Europæiske Investeringsfond tilpligtes at betale sagens omkostninger.